  Анжелика Тихонова корреспондент Ижкарын Йӧвылэсултонлы кык люкмес усьтозы. Пылатӥськыны 18-тӥ толшоре нуназеысен 19-тӥ толшоре ӝытазеозь луоз. Со сярысь Ижкар администрацилэн пресс-службаез ивортӥз. Люкмесъёсты Поисково-спасательной отрядлэн юртэз вадьсын (Береговой урам, 1б) но «Экстрим» шутэтскон центрлэн интывылаз (Южной набережной, 1) усьтозы Вуэ каньыл пырон понна тубатъёс лэсьтозы, люкмес возы дӥсь воштыны шуныт палаткаос пуктозы, интывылэз югдытозы. Люкмесъёс дорын ӝог эмъюрттэт сётӥсьёс но спасательёс дежурство нуозы. Лек чер вӧлмонэз алон понна пылатӥськыны мылкыд карисьёсты ӧжытэн-ӧжытэн лэзёзы. Кылсярысь, дӥсяськон палаткае одӥг дыре 10 адямиез гинэ лэзёзы. Пусъём, коронавирус инфекци вӧлмонэн сэрен, 2021-тӥ арын Ижкар тымет доры Киросэн мынон уз луы. Тодэ вайытом, 2020-тӥ арын Йӧвылэсултон уе Удмуртиын 22 сюрс пала адями пыласькиз. Тегъёс: Мерлык Ижкар Удмуртия Йӧвылэсултон  